A kurzus kódja: BBN-FIL-214; FLN-207	
A kurzus megnevezése: Locke és kritikusai (Leibniz és Berkeley). Előadás	
A kurzus előadója: Faragó-Szabó István. farago-szabo@freemail.hu	
A kurzus helye és ideje: kedd 12.00 – 13.30., II/208-as terem 	

A kurzus előfeltétele(i): Locke Értekezés az emberi értelemről c. művének alapfokú ismerete; elemi szintű tájékozottság a 17 és 18 sz. filozófiájában.	
A jegyszerzés módja(i): Kollokvium 	
Követelmények: 	

A kurzus leírása, tematikája:
Locke Értekezés-e megjelenését követően rövid időn belül kanonizálódott: ismeretelmélete, metafizikája, nyelvelmélete, de mindenekelőtt tudományelmélete hosszútávon e témák diszkutálásának kiindulópontjául szolgált.
A 18 sz. kezdetének két meghatározó figurája: Leibniz és Berkeley rendkívüli energiákat fektetett Locke elméletének bírálatába. Leibniz egyetlen nagyobb terjedelmű, szisztematikusan felépített filozófiai írását, az Újabb értekezések az emberi értelemről-t, Berkeley pedig főművét, a Tanulmány az emberi megismerés alapelveiről-t ennek szánta. Szempontjaik és indítékaik mélységesen különbözőek, sőt olykor kifejezetten ellentétesek, a bírálat alapjául szolgáló érveik azonban gyakran azonos tőről fakadnak. Az idegenkezűség mindkét oldalról kizárt; Leibniz ugyan később tudomást szerzett Berkeley munkásságáról, de addigra már feladott az Újabb értekezések befejezésének (és kiadásának) tervével; Berkeley viszont nem is ismerhette Leibniz e művét, hiszen az csupán halála után jelent meg. 
A félév során a következő témákat vizsgáljuk:
Az ideák elmélete;
Elsődleges/másodlagos megkülönböztetés, az általános ideák, az ideák státusza, bizonyossága, stb.);
Szubsztancia-kritika
Nyelvfilozófia
Tudás (intuitív, demonstratív, perceptív) 	

A kurzushoz csak ajánlott irodalom tartozik; azonban az előadások követhetősége megköveteli a megfelelő szövegek párhuzamos olvasását:
John Locke, Értekezés az emberi értelemről, Osiris, 2003.
George Berkeley, Tanulmány az emberi megismerés alapelveiről, L’Harmattan 2006 (a könyv korábbi kiadása is használható)
G. W. Leibniz, Újabb értekezések az emberi értelemről, L’Harmattan, 2005.
E közel 1600 oldalnyi szövegnek csak bizonyos részleteit elemezzük a szemináriumon	

A kurzushoz tartozó ajánlott másodlagos irodalom: 
Forrai Gábor, A jelek tana; L’Harmattan, 2005